Ministrul Digitalizării, Bogdan Ivan, anunță că România are la dispoziție 6 miliarde de euro pentru transformarea digitală. Bogdan Ivan scrie pe Facebook că România trece la următorul nivel.
Ministrul a avut o întâlnire cu liderii industriei IT din România: „La Summitul ANIS, am explorat cum IA și oportunitățile aduse de Guvern pot propulsa economia noastră digitală. Prin Strategia Națională de Inteligență Artificială, ne angajăm să inovăm responsabil, punând accent pe excelență și încredere în IA, respectând întotdeauna drepturile omului”.
Companiile IT pot accesa bani pentru transformarea digitală
„IT-urile românești, pregătiți-vă! Avem la dispoziție 6 miliarde de euro pentru transformarea digitală a României. De asemenea avem șansa unică de a pătrunde pe piețe noi, având la dispoziție 6 miliarde de euro pentru digitalizare, securitate cibernetică, IA pentru statele din Africa și America Latină prin integrarea țării noastre în D4D Hub - totul cu excelența recunoscută a României în conectivitate, adaugă ministrul.